Chinees vasgetrek oor ietermago-skubbe | Netwerk24
19 Desember 2016 07:38
Ietermago-skubbe en 'n haaivin is naby Stormsrivier in 'n Chinese man se voertuig gevind. Hy verskyn Maandag in die hof.Foto ter illustrasie: Media24Argief
'n Chinese man sal Maandag in die landdroshof op Humansdorp verskyn nadat hy die afgelope Vrydag naby Stormsrivier betrap is met skubbe van die bedreigde ietermago en 'n haaivin in sy besit.
Die verbode items het aan die lig gekom toe die
'n 39-jarige man se wit Fiat Ducato op die N2 naby Stormsriver in 'n padblokkade gestop en deursoek is, het sers. Majola Nkohli, polisiewoordvoerder, bevestig.
Die verdagte verskyn op aanklagte van die oortreding van die Wet op Biodiversiteit, het hy bygevoeg.
Intussen het brig. Neil Jantjies, bevelvoerder van Humansdorp se polisiëringsgebied, gesê die polisie sal voortgaan met padblokkades op verskeie roetes gedurende die feestyd om 'n bloedbad op die paaie te voorkom.
"Daar sal geen Kersliedere vir mense wees wat die wet oortree nie," het hy bygevoeg.
Altesaam 26 verkeersboetes ten gesamentlike bedrae van R28 300 is ook al in dié gebied uitgereik. – Roslyn Baatjies